เจฟฟ์ เฮนดริก

เจฟเฟรย์ แพทริก เฮนดริก (เกิดวันที่ 31 มกราคม ค.ศ. 1992) เป็นนักฟุตบอลไอริชผู้เล่นในตำแหน่งกองกลางให้กับเรดิง และทีมชาติสาธารณรัฐไอร์แลนด์

ในช่วงแรก เฮนดริกเล่นฟุตบอลให้กับทีมเยาวชนของเซนต์เควินบอยส์ในดับลิน ต่อมาเขาไปทดสอบฝีเท้ากับหลายสโมสรในอังกฤษแต่ไม่ผ่าน จนกระทั่งได้เข้าร่วมทีมเยาวชนของดาร์บีเคาน์ตีใน ค.ศ. 2008 ต่อมาเขาได้ลงเล่นระดับอาชีพครั้งแรกในเดือนเมษายน ค.ศ. 2011 หลังจากที่ทำผลงานอันน่าประทับใจให้กับทีมสำรอง จนทำให้ผู้จัดการทีมอย่าง นิเกล คลัก ดึงตัวเขาขึ้นมาเล่นในทีมชุดใหญ่ เฮนดริกกลายเป็นผู้เล่นตัวหลักที่ได้ลงตัวจริงบ่อยครั้ง และได้ลงเล่นในนัดชิงชนะเลิศของการเพลย์ออฟในแชมเปียนชิปในปี 2014 ซึ่งสุดท้ายแล้ว ดาร์บีพลาดการเลื่อนชั้นหลังจากที่พ่ายแพ้ต่อควีนส์พาร์กเรนเจอส์ 1–0 เฮนดริกได้ลงเล่นให้กับดาร์บีทั้งหมด 214 นัดตลอดระยะเวลา 7 ฤดูกาล ก่อนที่จะย้ายไปสโมสรที่เพิ่งเลื่อนชั้นเข้ามาในพรีเมียร์ลีกอย่างเบิร์นลีย์ในเดือนสิงหาคม ค.ศ. 2016 โดยเขาเซ็นสัญญา 3 ปี

เฮนดริกลงเล่นให้กับทีมชาติสาธารณรัฐไอร์แลนด์ชุดเยาวชนหลายรุ่นอายุ ก่อนที่จะได้ลงเล่นให้กับทีมชาติชุดใหญ่ครั้งแรกใน ค.ศ. 2013 เขาได้ลงเล่นให้กับทีมชาติกว่า 50 นัด และเป็นตัวแทนของชาติในการแข่งขันฟุตบอลชิงแชมป์แห่งชาติยุโรป 2016

 สถิติอาชีพ 
 ทีมชาติ 

ทีมชาติปีลงเล่นประตูสาธารณรัฐไอร์แลนด์2013402014702015802016101201780201880201991ทั้งหมด542

 ประตูในนามทีมชาติ 

ลำดับวันที่สนามนัดที่คู่แข่งประตูผลรายการแข่งขันอ้างอิง15 กันยายน 2016เรดสตาร์สเตเดียม เบลเกรด เซอร์เบีย271–02–2ฟุตบอลโลก 2018 รอบคัดเลือก223 มีนาคม 2019วิกตอเรียสเตเดียม ยิบรอลตาร์461–01–0ฟุตบอลชิงแชมป์แห่งชาติยุโรป 2020 รอบคัดเลือก

 เกียรติประวัติ 
ดาร์บีเคาน์ตี
 ดาร์บีเชอร์ซีเนียร์คัพ: 2011

รางวัลส่วนตัว
 ผู้เล่นดาวรุ่งแห่งปี แซมมี ครูกส์: 2012
 ประตูยอดเยี่ยมแห่งฤดูกาล ดาร์บีเคาน์ตี: 2013

 อ้างอิง 

 แหล่งข้อมูลอื่น 

 Profile  at the Burnley F.C. website



หมวดหมู่:บุคคลจากดับลิน
หมวดหมู่:กองกลางฟุตบอล
หมวดหมู่:นักฟุตบอลชาวไอริช
หมวดหมู่:นักฟุตบอลทีมชาติสาธารณรัฐไอร์แลนด์
หมวดหมู่:ผู้เล่นสโมสรฟุตบอลดาร์บีเคาน์ตี
หมวดหมู่:ผู้เล่นสโมสรฟุตบอลเบิร์นลีย์
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้เล่นในฟุตบอลชิงแชมป์แห่งชาติยุโรป 2016